Dream
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Dream var ei norsk rockegruppe som ble kalt supergruppe fordi alle medlemmene hadde bakgrunn i kjente grupper. De ga ut Norges første psykedeliske album i 1967.
Gruppa ble dannet i Oslo i 1967 av gitaristen Terje Rypdal (eks The Vanguards), organisten Christian Reim (eks Public Enemies), bassisten Hans Marius Stormoen (eks Public Enemies) og trommeslageren Tom Karlsen (eks Little Earl & The Sapphires).Dream spilte mest på Club 7 i Oslo, men foretok også noen kortere turneer. De ga ut albumet Get Dreamy i 1967, og spilte en progressiv, psykedelisk-inspirert rock med tydelige referanser også til jazz. Det regnes som en klassiker i norsk rock og har fått internasjonal anerkjennelse. Tom Karlsen døde i 1999, Hans Marius Stormoen døde i 2006 (etter å ha spilt i Bryggerigangen Blues Band).Dream medvirket på Rypdals første soloalbum Bleak House (1968) og ble oppløst i 1969. Den siste besetningen besto av Rypdal, Reim, Jon Christensen (trommer) og Jan Garbarek (saksofon, fløyte). Les mer i Store norske leksikon rock psykedelisk musikk